देहानि खौराःबादामखौ बयबो सुबुंफोरा जानो मोजां मोनो । फैदो बादामनि बागै इसे मिथनानै लानि - ( 1 ) बादामाव थानाय आयरन आरो केलसियामा थैयाव अक्सिजेनखौ मोजां रोखोमै थांलाय - फैलाय खालामहोयो आरो हारा बेगेंखौ गोख्रोङै लाखिनायनि हाबाफारि मावो । थैयाव मोन्नो हानाय आयरनआ थैनि जिबख्रिखौ बांहोयो । लोगोसेनो बैसो बांनायाव अस्टियपरसिस बेराम जानाया खम जायो । ( 2 ) मोनसे संदान्नायाव रोखा मोनथिनो मोन्दोंदि , सानफ्रामबो बादाम जाब्ला डाइबिटिस जानायनि खैफोदा 21 जौखोन्दो खम जायो । ( 3 ) जिंगा सिनायनिफ्राय रैखाथि मोन्नो बादामखौ जानांगौ । बादामाव ट्रिपटफान मुंनि एमिन एसिड थायो , जाय खर' - मेलेमखौ गाहामै लाखियो । ( 4 ) बादामाव अमेगा - 6 फेटि एसिडखौ मोन्नाय जायो , जाय जिबख्रि आरो बिगुरखौ मोजां रोखोमै लाखियो । बेवहाय मोन्नो हानाय भिटामिन इआ मोखांनि महरखौ जोंखोल खालामो । ( 5 ) बादामाव थानाय थावया उदैनि बेरामखौ जानगार खालामो । बेखौ सानफ्रामबो जाब्ला उदै आलौनाय , गेस आरो एसिडिटीनि जेंनाया जानगारो । ( 6 ) बादामा कलेस्ट्रलखौ सामलायनायाव गाहाय हाबाफारि मावो । बेयो गाज्रि कलेस्ट्रलखौ खम खालामनानै देहानि थाखाय गोनांथि कलेस्ट्रलखौ बांहोयो । बेवहाय मन - अनसेचुरेटेड फेटी एसिड थायो , जायजों सप्ताहयाव सान 5 बादाम जाब्ला बिखानि बेरामनि खैफोदया खम जायो । ( 7 ) बादामाव भिटमिन बी - 3 खौ मोन्नाय जायो । जाय खर' मेलेमनि थाखाय गोनांथार । बेवहाय थानाय नियासिन मुंनि गुनआ खर' मेलेमनि हाबाफारि मावनो हानाय गोहोखौ बांहोयो , जायजों बावनाय बेरामा जानगार जायो । ( 8 ) थाइराएडनि बेराम गोनाङा बादामखौ जानो नाङा । बेवहाय मोन्नो हानाय गइटरजन मुंनि गुनआ थाइराएड ग्रन्थिनि हाबाफारिखौ बेलेन्स गैयै खालामनो हागौ । 
बादामआ देहानि थाखाय मुलाम्फा गोनां